Hæst fundinn við Laugafell norðan Hofsjökuls í 730 m hæð , við hrossaréttir í Fossgils-mosum á Sprengisandsleið í 680 m , og í Bugum á Eyvindarstaðaheiði í 600 m hæð . Blóm hjartarfans eru í klösum á stöngulendunum , 2 - 3 mm í þvermál . Krónublöðin eru hvít , öfugegglaga , naglmjó . Bikarblöðin eru tungulaga , ljósmóleit , himnurend . Fræflar eru 6 , ein fræva með stuttum stíl . Aldinið er öfughjartalaga eða þríhyrndur skálpur , um 5 - 7 mm á lengd og breidd , á legg sem er tvöföld eða þreföld skálplengdin . Laufblöðin eru afar breytileg að stærð og lögun , sum blöðin í stofnhvirfingu ýmist fjaðurflipótt , fjaðursepótt eða heilrend ; stöngulblöðin stakstæð , fjaðursepótt , tennt eða nær heilrend , mjókka niður eða eru stilklaus með eyru .